google/wiki40b huggingface dataset:
Norges Grunnlov § 17

Paragraf 17 i Norges Grunnlov bestemmer at regjeringen innen visse områder kan gi og oppheve anordninger inntil stortingsforsamlingen treffes igjen.

Paragrafens nåværende tekst

Kongen kan gi og oppheve anordninger som angår handel, toll, 
næringsveier og offentlig forvaltning og regulering; dog må de ikke 
stride mot konstitusjonen og de lover som Stortinget har gitt i samsvar 
med de etterfølgende §§ 76, 77, 78 og 79. De gjelder provisorisk til 
neste Storting.
Blå lengsel

Blå lengsel er et musikkalbum med Anne Lise Gjøstøl, utgitt i 1992.
Den Kongelige Livgarde

Den Kongelige Livgarde, i dagligtale  kalt Livgarden, er en enhet i det danske forsvaret. Livgarden ble opprettet av Frederik III 30. juni 1658. I tillegg til å fungere som monarkens og hennes families vaktkorps, er livgarden også et infanteriregiment som inngår i hæren.

Navnet

Regimentet har opp gjennom historien hatt forskjellige navn. Det ble opprettet under navnet Kongens Livregiment/ Regiment de Garde til Fods (eventuelt etterfulgt av sjefens navn). Den første sjefen var Frederik Ahlefeldt.  I 1684 skiftet regimentet navn til Den Kongelige Livgarde til Fods, som det het inntil 1867.

Vakttjenesten

Livgardens vakttjeneste avhenger av kongefamiliens oppholdssted. Amalienborg har vært hovedresidens siden 1794. Fredensborg har vært brukt siden 1863, Marselisborg ved Århus siden 1902 og Gråsten slott siden 1935. Christiansborg slott benyttes ved særlige anledninger. Det karakteristiske røde, mangekantede skilderhuset kan føres tilbake til innvielsen av det første Christiansborg i 1740.
Livgarden bestrider også vakten hvis det for eksempel kommer ambassadørbesøk eller ved andre kongelige begivenheter slik som bryllup eller barnedåp.

Kongevakt

Det opprettes kongevakt når dronning Margrethe II bor på det omhandlede slott. Det betyr at når dronningen er på Amalienborg slott, er det kongevakt på Amalienborg. Er hun på Fredensborg, er det kongevakt der.
Himmeluret

Handling

I Rørland er skipsreder Gutter Fladen byens sterke mann. Hans datter Nina har nettopp vendt tilbake fra Paris og tilbringer vårkveldene sammen med barndomskjærligheten Salve, skipper på Gutters båt Haabet.

Bortklipt scene

I sensuren ble en scene med en «Naken kvinne forstørret» klipt bort.
Constantine (film)

Handlingsreferat

Basert på den originale tegneserien Hellblazer: John Constantine, forteller filmen historien om John Constantine, en mystisk eksorsist som er involvert i paranormale situasjoner og mytologier. Han utfører magiske akter, demonutdrivelser og slåss mot demoner og andre skapninger fra helvete, og har et spesielt bånd til de fordømte på grunn av sitt eget, mislykkede selvmord. Konsekvensen var at Constantine ble nødt til å dra til helvete etter hans død (relateres til den katolske kirkes skrifter). Når han oppdager at han har lungekreft som følge av hyppig kjederøyking, innser han at enden er nær. På samme tid møter han Angela Dodson, en politikvinne som søker spirituell hjelp for hennes tvillingsøster, Isabel, som begikk selvmord som en katolikk. Når Constantine da drar til helvete for å finne ut sannheten om Isabels død, oppdager han en større fare: Antikrist (i dette tilfellet heter han Mammon – som visstnok skal være navnet på en av Satans erkedemoner), Satans sønn, har planer om å krysse over til jordens dimensjon og spre ondskapen på Jorda... Fra da av beslutter Constantine å risikere livet sitt for å redde jorda.
Alex Rufer

Landslaget

Han ble tatt ut i New Zealands tropp til FIFA Confederations Cup 2017 i Russland.
Guidobaldo del Monte

Bakgrunn

Guidobaldo del Monte kom fra en velstående familie som stammet fra Urbino. Hans far Ranieri var en aktet soldat og forfatter av to verker om militærarkitektur (befestninger). Hen ble hedret av hertug Guidobaldo II av Urbino og gjort til marchese del Monte, en tittel som Guidobaldo arvet.
Fra 1564 studerte del Monte matematikk ved universitetet i Padova. Om noen avslutningseksamen er intet kjent, men det var da heller ikke alminnelig at velstående adelige ble underkastet noen avgangsvurdering. I Padova ble han venn med dikteren Torquato Tasso, som han muligens hadde kjent fra Urbino, der denne var oppvokst.

Karriere

Del Monte tok så del i tyrkerkrigene i Ungarn. De kom offisielt til en avslutning i 1568. 
Deretter befattet han med stusier innen matematikk, mekanikk, astronomi og optikk. Omkring år 1588 inspiserte han på oppdrag av Ferdinando I de’ Medici, storhertugen av Toscana, festningsverkene der. 
I 1590 trakk han seg tilbake til sitt slott og viet seg der helt og holdent sin forskning.

Forskning

Guidobaldo del Monte var mangeårig venn og finansiell begunstiger av Galileo Galilei; han spilte en viktig rolle for sistnevntes kallelse til Pisa og Padova og korresponderte med ham. Han var også venn av Federico Commandino, som han hadde studert matematikk under i Urbino, og med Bernardino Baldi, som omtrent samme tid hadde studert under Commandino.
Hans første verk Mechanicorum liber (1577) gikk den gang det kom ut som det viktigste verk av sitt slag siuden antikken. Han gikk inn til at man vendte tilbake til Archimedes' prinsipper og gikk inn for matematisk strenhet. Guidobaldi sjelnet strengt mellom dynamikk og statikk, en atskillelse som først ble overvunnet med Galilei. Boken hadde imidlertid en innflytelse på Galilei, selv om den stod fast ved Jordanus Nemorarius for eksempel vedrørende behandlingen av vekter på skjev flate. Han kritiserte samtidige matematikere som Tartaglia i behandlingen av mekanikk. Verket har også gode statiske analyser for eksempel om flasketrekk etter hevertlovene.
Han utførte før år 1601 et eksperiment for bestemmelsen av banene til storskuddsprosjektiler lignende de som Galilei beskrev i sine Discorsi. 
Han betfattet seg med lysets brytning i vannet, men offentliggjorde ikke noe om dette i sin levetid. Del Monte var interessert i de forskjellighste maskiner, for eksempel befattet han seg med archimediske skruer for vanntransportering. Sammen med sin lærer Commandino forbedret han proporsjonalsirkelen.
Del Monte skrev to astronomiske verker: Planisphaeriorum (1579) og Problematum astronomicorum (1609).
Hans verk om perspektiver, Perspectivae libri sex (1600), gjelder som renessansens fremste verk om dette tema.
Saint-Dizier

Geografi

Saint-Dizier ligger ca. 190 km øst for Paris, omtrent halvveis til Strasbourg, og 8 km fra Vest-Europas største kunstige innsjø Der-Chantecoq-sjøen.
Fana Folkehøgskule

Fana folkehøgskule er en frilynt folkehøgskole på Milde i Bergen kommune. Milde ligger igjen i Ytrebygda bydel, som tidligere var del av Fana kommune, derav navnet på skolen. Skolen tar årlig imot vel 100 elever og eies av Nord- og Midthordland Høgskulelag (NMH). Skolen ble etablert i 1915 og er bygd opp rundt Store Milde hovedgård fra 1700-tallet.

Skolens tidlige historie

Da skolen på Milde åpnet dørene for det første kullet i oktober 1915 fikk endelig nordre og midtre del av Hordaland sin egen folkehøgskole. Hardanger hadde fått Lofthus folkehøgskole i 1912 og Sunnhordaland fikk folkehøgskole på Halsnøy kloster i 1914. Den eldste skolen i distriktet var Lars Eskeland sin Voss folkehøgskule som hadde vært i kontinuerlig drift siden 1895. Alle disse skolene var en del av den grundtvigianske skoletradisjonen som startet med Sagatun på Hamar i 1864.
Skolens første styrer var Martin Birkeland. Han var målmann, og i de første årene var målsaken viktig på skolen. Dette var helt i tråd med Grundtvigs tanker om viktigheten av folkemålet. Han så på folkemålet som det redskapet ungdom trengte for å tilegne seg kunnskap som kunne bli deres egen, om sitt eget opphav og muligheten for å åpne seg for verden. 
En annen viktig ting for Fana folkehøgskole i de første årene var de frilynte ungdomslagene. Fram til 1940 hadde mange av elevene bakgrunn fra frilynte ungdomslag og kom fra bondemiljøet.

Skolebygningene

Skolen er  bygd opp rundt Store Milde hovedgård fra 1700-tallet. Hovedbygningen ble bygd i 1723 av Henrich Henrichsen Weinwich. 
Internatene på skolen (Vestfløyen) ble tegnet av arkitekt Ole Landmark i 1915 og oppført i 1917. De ble senere utvidet i 1923 og et nytt internatbygg (Østfløyen) kom til i 1939. 
Undervisningsbygget og det tredje internatet (Nordfløyen) ble tegnet av arkitektene Jon og Claus Lindstrøm og åpnet i 1967.
Manantali-demningen

Manantali-demningen er en demning i Mali, i elva Senegal. Anlegget ble utbygd fram til 1988 da finansieringen stoppet opp, men gjenopptatt i 1997. Demningen er ferdigbygd, men vannkraftverket som skulle vært installert i 1997 ble forsinket. Anlegget begynte å produsere noe kraft fra 2001, og med full kapasitet på 200 MW fra 2002.
Det har vært protester mot utbyggingen, som gir en oversvømming som førte til flytting av minst 12 000 personer, mens 800 000 fikk redusert vannkvalitet eller redusert fruktbarhet i det lokale jordbruket. Det ble også økt forekomst av malaria.
Demningen er i betong og er 1500 m lang og inntil 66 m høy. Hensikten var opprinnelig å regulere Senegal-elven for irrigasjon.
Av kraften fordeles 52 % til Mali, 33 % til Senegal, og 15 % til Mauritania. Sørafrikanske Eskom er inne på operatørsiden sammen med den maliske staten.
Saksesplint

En saksesplint er en splint som brukes for å sikre og låse akslinger eller muttere, slik at de holder seg på plass. Andre navn som brukes er splittpinne, låsesplint, standardsplint eller rett og slett splint.
Saksesplinten består av en stiv metalltråd, bøyd i en U-form der bena er presset helt sammen og buen derved redusert til et «øye» i enden av splinten. De to rette, sammenpressede bena er ofte utformet slik at de er flate på innsiden og runde på utsiden. Sammen danner de derfor en tilnærmet rund splint.
En saksesplint tres gjennom et tverrhull i akslingen eller i skruen der en mutter skal sikres. Deretter bøyes bena ut til hver side, slik at splinten låses fast. Vanligvis trenger man en tang til dette. I utgangspunktet er en slik splint ment for en gangs bruk. Siden metallet blir svekket der bena bøyes ut anbefales ikke gjenbruk. Ved montering og demontering blir dessuten splinten lett deformert og mindre anvendelig.
I nødsfall kan selvsagt splinter brukes om igjen. Da må bena presses sammen og lirkes på plass i hullet. Med en tang til å holde sammen bena og en hammer til å banke splinten inn går dette som regel greit.
Saksesplinter finnes i ulike dimensjoner og utforminger. Det vanligste er at bena har litt ulik lengde. Fordelen med det, er at man lettere får fatt i endene på bena når de skal bendes til side.
Lianyun

Lianyun (kinesisk: 连云区; pinyin: Liányún Qū) er et bydistrikt i den kinesiske provinsen Jiangsu i Folkerepublikken Kina. Det ligger under byprefekturet Lianyungang.
Det har et areal på 506 km² og teller 180.000 innbyggere (2004).

Samferdsel

Kinas riksvei 310 begynner her, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Gudfaren 3

Historie

Michael Corleone (Al Pacino) er en aldrende mafiaboss, som har lykkes i å gjøre familien lovlydig – og i prosessen mot lovlydighet, har han opprettet flere fond som støtter diverse organisasjoner.
Først når Kay (Diane Keaton) får høre at hennes eksmann skal få en tittel av Vatikanet, opptar hun kontakten.
Tittelutdelingen etterfølges av en privat fest hjemme hos Michael i New York, der Vatikanet får en pengegave fra Corleones fond, en sum på 100 millioner dollar. Connie ber Michael om litt oppmerksomhet angående hans nevø, som kan være skikket til å overta som familieoverhode etter at Michael har gått bort.
Michael ønsker å trekke seg ut av den kriminelle verdenen, og inngår avtaler med Vatikanet om å kjøpe dem ut av et stort firma. Samtidig inviterer han hele familien til Sicilia, og Kay blir også med.
Don Tommasino, Michaels gode venn, blir myrdet av noen som utgir seg for å være munker – og dette setter i gang en rekke kjedereaksjoner som ender med nytt pavevalg (Johannes Paul II). Filmen ender med at Michael går bort.
Malbukta

Malbukta er en 5 km lang bukt på sørkysten av Van Keulenfjorden, sentrale Spitsbergen på Svalbard. Den ligger helt nord i landskapet Wedel Jarlsberg Land. Bukta avgrenses av Reinodden mot bukta Recherchefjorden i vest, og Ahlstrandhalvøya mot Fleur de Lyshamna (og videre Ingebrigtsenbukta) i øst. I sør er det en bred kystslette med endemorene mot Antoniabreen som kommer sørfra, og mot dens omkransende fjellvegger Maria Theresiatoppen (653 m) og Berzeliuseggene (1054–1211 m). Fra disse løper en rekke nordgående bekker, og det er ingen øyer eller andre vern mot fjorden i nord.
Malbukta har mulighet for strandhogg fra lettbåt, og litt vestover mot Lineneset på kystlinjen er det funnet et skipsvrak.
Lower East Side

Lower East Side ('«LES») er et nabolag på Manhattan i New York City.

Beskrivelse

Området avgrenses av Houston Street i nord, East River i øst, Bowery i vest (denne avgrensningen er ikke uten debatt) og Canal Street i sør.
Lower East Side betraktes som et innvandrertett arbeiderklasseområde og var på slutten av 1800-tallet og begynnelsen av 1900-tallet nærmest en slum. Innvandreerpreget var variert etter epoke, med nye tilflytting og utflytting. I en lang periode dominerte (50%) østeuropeiske jøder. Lower East Side er senere blitt gentrifisert, det vil si har gjennomgått et statusløft med innflytting av middel- og overklasse og etablering av butikker og restauranter.
Snill

Annet

Boka ble tildelt Brageprisen som årets beste barnebok i 2002.
Boka er trykt i flere opplag på tilsammen 8 000 eksemplarer. Den har dessuten dannet grunnlag for en rekke mindre teaterforestillinger i Norge og Sverige, Gro Dahles egen omarbeidelse Lille frøken Linn og engelen i veggen og en tegnefilm av Astrid Alma Aakra (2006).
Boka er også utgitt i Sverige (Snäll, 2008), Polen (Grzeczna, 2011) og Danmark (Silkesød, 2011).
NM i mangekamp 1991

NM i mangekamp 1991 var en del av NM i friidrett 1991, og ble arrangert som et eget mesterskap på Ski stadion på Ski, 
1. og 2. juni av Ski IL.
Det ble konkurrert i tikamp for menn og sjukamp for kvinner.
National Air Races

National Air Races var en serie flyvninger i lukket krets og distanseflvninger som ble gjennomført mellom 1920-1949. 
Fly- og motorkonstruksjonene avløste hverandre under 1920-tallet med forbedrede prestasjoner og teknologiske fremskritt. Veldig tidlig konkurrerte man om å flyge høyest, fortest, lengst og over åpne hav. Flyinteressen blant allmenheten var stort og flere aviser og selskap utlyste konkurranser hvor pilotene konkurrerte om premierer for et bestemt mål eller hastighet mellom forskjellige steder.   
1920 satte avismannen Ralph Pulitzer opp Pulitzer Trophy Race for militære fly på Roosevelt Field i New York i et forsøk på å reklamere for fly og sin avis. Konkurransen ble senere flyttet til Cleveland og byttet navn til Cleveland National Air Races. Ettersom konkurransen ble rangert høyt av de konkurrerende, dro den til seg de mest kjente pionerene. Blant annet deltok Frank Hawks, James Doolittle og Wiley Post. 
Konkurransene ble som regel gjennomført i løpet av ti dager i august hvert år, med opphold under andre verdenskrig. Ved lufthavnen i Cleveland ble det gjennomført forskjellige delkonkurranser, dels i form av landingskonkurranser, og selve Thompson Trophy Race hvor man konkurrerte i hastighetsflygning. De fleste år som den transkontinentale Bendixtroféet ble gjennomført startet eller landet man i Cleveland. For å tilby det store publikumet opplevelser ble det gjennomført flyoppvisninger med seilfly, luftskip og fallskjermhopping.
1929 kunne for første gang kvinnelige piloter delta i konkurransen Women's Air Derby, kalt Powder Puff Derby. Blant deltakerne var Bobbi Trout, Louise Thaden, Amelia Earhart og Pancho Barnes. 
I Chicago, på løpets siste dag, den 1. september 1930 mistet kaptein Page, USMC kontrollen og havarerte med sin Curtiss Hawk Seaplane F6C-3. Han omkom av skadene senere på dagen

Løpene gjenopptas på nytt

Etter hendelsen fortsatte Thompson, Bendix og G. E. løpene. Tre B-47s fløy cross country fra March Air Reserve Base til Philadelphia internasjonale lufthavn som deltakere i 1955 Labor Day løpet. I 1956 deltok tre B-47 i G. E. Trophy løpet for bombefly, som gikk fra Kindley Field , Bermuda, til Oklahoma City. En av disse satte fartsrekord 601,187 mph.
Den årlige begivenheten ble gjenopptatt i 1964 som Reno Natioal  Champinship Air Race, som finner sted i midten av september. Cleveland National Air Show begynte også i 1964.
National Air Races Løp ble drevet av U.S. Air Race, Inc. fra 1995-2007. Selskapet ble grunnlagt av den berømte World Race gullvinner Marion S. Jayne og etter hennes død i 1996 av hennes datter, Patricia Jayne (Pat) Keefer. Under Keefers ledelse ble løpene gjennomført med en perfekt sikkerhetsrekord med nesten 600 000 Km fløyet, mer enn 3 200 sikre landinge på 81 forskjellige flyplasser i 43 stater og to land i 25 arrangementer. Med hjelp av hundrevis av frivillige og over 250 forskjellige sponsorer fikk hun tildelt 26 lær-å-fly stipend og nådde anslagsvis 20 millioner mennesker med en positiv orientering om Allmennflyging.
Steve Hodge

Klubbkarriere

Hodge startet sin aktive karriere som lærling hos Nottingham Forest i 1980, og fikk sin debut på førstelaget mot slutten av 1981/1982-sesongen i en kamp mot Ipswich Town. Hodge ble en viktig brikke i manager Brian Cloughs forsøk på å bygge opp igjen et Forest-lag som hadde begynt å få en høy gjennomsnittalder etter suksessene i europacupen mot slutten av 1970-tallet. Han fikk over 120 seriekamper og scorte 30 mål frem til sommeren 1985, da Forest noe overraskende aksepterte et bud på Hodge fra Aston Villa på 450 000 pund.
Han etablerte seg deretter fast på et Aston Villa-lag som sportslig sett var nedadgående, men klarte ikke å spille seg inn i fansens hjerter. I november 1986, etter å ha spilt over 50 seriekamper, signerte Hodge under på en kontrakt med Tottenham Hotspur med en overgangssum på 650 000 pund. Hos Tottenham ble han plassert på venstrekanten av manager David Pleat, og sammen med Chris Waddle, Osvaldo Ardiles, Paul Allen og Clive Allen utgjorde de en offensiv, kreativ og målfarlig midtbane. Denne gode perioden for Hodge og Tottenham tok slutt da Glenn Hoddle og manager Pleat forlot klubben, og etter å spilt ut 1988-sesongen dro han tilbake igjen til Nottingham etter et bud på 550 000 pund.
I hans andre periode hos Forest vant han også sitt første større trofé da klubben vant 3–1 i finalen mot Luton Town i den engelske ligacupen. Om lag én uke senere var han vitne til Hillsborough-tragedien under semifinalen i FA-cupen mellom Forest og Liverpool FC. Han vant for øvrig også ligacupen igjen året etter i finalen mot Oldham Athletic, men slet med å beholde førstelagsplassen hos Forest til fordel for Roy Keane og Garry Parker. På sommeren 1991 ble han solgt til Leeds United for 900 000 pund, noe som var en overraskende høy overgangssum basert på at Hodge var over toppen som fotballspiller og hadde fått mindre spilletid med årene.
Med Leeds United var han med på å vinne Engelsk 1. divisjon i sin første sesong for klubben, som dermed ble den siste sesongen med det gamle seriesystemet da Premier League ble dannet den 20. februar 1992. Også i Leeds slet han med å etablere seg på førstelaget med konkurranse fra Gordon Strachan, Gary McAllister, Gary Speed og David Batty på midtbanen. Hodge ble derfor lånt ut til Derby County i 1994 og deretter solgt videre Queens Park Rangers, hvor han kun spilte 15 seriekamper på to sesonger. Etter perioden hos QPR spilte han to sesonger hos henholdsvis Watford og Leyton Orient, hvor han etter kun å ha spilt tilsammen tre kamper la opp som aktiv fotballspiller på slutten av 1998-sesongen.

Internasjonal karriere

Hodge fikk sin landslagsdebut for England i 1986, og var med i troppen til VM i fotball 1986, hvor han kom inn som innbytter i Englands to første gruppespillkamper og fikk spille 16.-delsfinale mot Paraguay og den famøse kvartfinalen mot Argentina. Hodge var også en del av den engelske troppen til VM i fotball 1990, men ble skadet på trening og spilte ikke en eneste kamp under turneringen. Hans siste og 24 kamp for England kom i en EM-kvalifiseringskamp mot Tyrkia i 1991.
Kommunistisk Parti i Danmark

Kommunistisk Parti i Danmark (KPiD) er et dansk kommunistisk parti. Partiet ble grunnlagt i 1993, med bakgrunn i organisasjonen Kommunistisk Forum, som hadde brutt med Danmarks Kommunistiske Parti (DKP) i protest mot partiets selvkritikk i kjølvannet av omveltningene i Øst-Europa i 1989 og opprettelsen av Enhedslisten, der DKP var en av grunnleggerne.
Politisk fører partiet videre de politiske linjene som dominerte den Moskva-orienterte delen av den kommunistiske verdensbevegelsen før Mikhail Gorbatsjov, og omtales derfor ofte som bresjnevistisk. Fra midten av 1990-tallet deltok partiet i samlingsforhandlinger med DKP, Fælles Kurs og Danmarks Kommunistiske Parti/Marxister-Leninister (DKP/ML). I 2005, da kun DKP/ML var igjen av forhandlingspartnerne, valgte partiet imidlertid å legge dette på is. I kjølvannet av dette brøt en gruppe ut og startet Kommunistisk Samling, som i 2006 gikk inn i det nystiftede Kommunistisk Parti.
Partiet legger mye arbeid inn i kampen mot EU, og har også en viss innflytelse i venstreopposisjonen i fagbevegelsen. De er også blant drivkreftene i solidaritetsarbeidet med land som Nord-Korea og Cuba. Partiet stiller til valg, men har hatt svært begrenset suksess med dette. Det gir også ut avisa Kommunist med 14 dagers mellomrom og driver bokkafeen Ny Tid i København.
Partiformann er Betty Frydensbjerg Carlsson
Kramgoa låtar 1997

Kramgoa låtar 1997 er et musikkalbum med Vikingarna, utgitt i 1997. Det var bandets siste album med deres mangeårige trommeslager Anders Erixon, som døde av hjertesvikt 4. august 1997, like før albumet var ferdig.
Vanlig månemåler

Utseende

En middelsstor (vingespenn 30 – 40 mm), middels kraftig, brun måler med flikete vinger. Antennene er fjærformede hos hannen, trådformede hos hunnen. Kroppen er kledt med korte, gulbrune hår. Vingene er lysbrune, oversådd med små, rødbrune flekker. Forvingen har tre parallelle, brune tverrbånd, bakvingen har antydninger til to tverrbånd men disse er vanligvis svært utydelige. Undersiden er mer kontrastrikt farget, det ytterste tverrbåndet er kantet med hvitt. Larven er gulbrun, med to par brune vorter på ryggen av den bakre kroppshalvdelen, et par kremhvite tverr-flekker foran disse.

Levevis

Vanlig månemåler lever i løvskog, hager og parker. Larvene kan leve på mange ulike slags busker og løvtrær. De voksne sommerfuglene flyr om natten i april – mai.

Utbredelse

Arten forekommer i det meste av den Palearktiske region fra Storbritannia østover til Stillehavet. I Norge finnes den over hele landet.
Den europeiske sibylle

Den europeiske sibylle (latinsk: Sibilla europa) er en sibylle som sammen med den agrippinske sibylle ble tilføyd i middelalderen til de ti oldtidens sibyller oppregnet av Lactantius. Dermed ble det en tallmessig parallell mellom Det gamle testamentes tolv mindre profeter og de kvinnelige profetinner som man mente hadde forkynt en gudsforvantning inn i de førkristne hedenske samfunn.
Til tross for at det knyttes indirekte til antikkens sibylletradisjon har den europeiske sibylle på ingen måte noe utgangspunkt i klassisk mytologi i antikken.
Olpe (vase)

Olpe (gresk: ὄλπη, ólpē, flertall: olpai)  er en gresk vasetype som i dag ville bli kalt en mugge. Olpe var opprinnelig en betegnelse for en beholder av lær eller mugge for olje og andre væsker, og senere for keramisk vase eller krukke uten avløpsrør. De eldste typene ble framstilt i Korint mot slutten av urkorintisk periode, og den yngre er en attisk type.
Typen er formet som en mugge med vertikal hank og bølget kant. Den er høy i forhold til dens bredde, med en glatt profil og høy hank. Allerede fra tidlig av ble de dekorert med svartfigurmaleri. De kan ha blitt benyttet for drikking, og fungert som mål. Den minner sterkt om oinokhoe, men er mer sylindrisk i formen. Olpe brukes også som navn på en spesiell type oinokhoe (begge betegnelser omgår tidvis hverandre).